
26-TA-1864: Noteikumu projekts (Grozījumi)
Grozījums Ministru kabineta 2022. gada 20. septembra noteikumos Nr. 594 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.2.i. investīcijas "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē un pētniecības un attīstības aktivitātes (t. sk. bioekonomikā))" 1.2.1.2.i.1. pasākuma "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē)" īstenošanas noteikumi"

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (KEM - 20.08.2026.)
Ņemot vērā programmas mērķi un attiecināmo izmaksu pozīcijas, kā arī to, ka no 2025. gada 30. decembra attiecībā uz jaunām atbalsta programmām, kas vērstas uz atjaunīgo energoresursu, tostarp bezemisiju tehnoloģiju iegādi, vai iepriekš apstiprinātu šādu atbalstu programmu grozījumiem, ja attiecināms, piemērojamas Eiropas Parlamenta un Padomes 2024. gada 13. jūnija Regulas (ES) 2024/1735 par pasākumu satvara izveidi Eiropas neto nulles emisiju tehnoloģiju izgatavošanas ekosistēmas stiprināšanai, ar ko groza Regulu (ES) 2018/1724, (turpmāk – Regula 2024/1735) 28. panta prasības, aicinām papildināt noteikumu projekta anotāciju ar izvērtējumu un skaidrojumu par Regulas 2024/1735 28. panta ietekmi uz attiecīgo programmu, tostarp nepieciešamību piemērot Regulas 2024/1735 28. panta prasības attiecībā uz programmas ietvaros atbalstāmajām aktivitātēm.
Piedāvātā redakcija
-
	Ņemts vērā
Anotācijas 1.3. sadaļa ir papildināta ar skaidrojumu, ka Eiropas Parlamenta un Padomes 2024. gada 13. jūnija Regulas (ES) 2024/1735 par pasākumu satvara izveidi Eiropas neto nulles emisiju tehnoloģiju izgatavošanas ekosistēmas stiprināšanai, ar ko groza Regulu (ES) 2018/1724, 28. panta prasības attiecas uz visām atbalsta programmām, kas ir jaunas (no 2025. gada 30. decembra) vai kurām ir būtiskas izmaiņas. Noteikumu projekts paredz veikt grozījumus jau noslēgtajos atbalsta līgumos. Programma ir apstiprināta 2022. gada septembrī, jaunas atlases un jaunas darbības nav paredzētas. Attiecīgi minētais regulējums nav attiecināmas uz šo noteikumu projektu.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 31.08.2026.)
Lūdzam papildināt anotāciju ar informāciju, vai, ņemot vērā plānotos grozījumus, tiks veikti grozījumi arī līgumā starp Ekonomikas ministriju un akciju sabiedrību "Attīstības finanšu institūcija Altum". Ja grozījumi līgumā tiks veikti, lūdzam aizpildīt arī anotācijas 2.1. sadaļas apakšsadaļu "Juridiskās personas" ar norādi uz akciju sabiedrību "Attīstības finanšu institūcija Altum" un aizpildīt atbilstošo apakšsadaļu "Ietekmes apraksts", kā arī aizpildīt anotācijas 7.1. sadaļu ar norādi uz Ekonomikas ministriju.
Piedāvātā redakcija
-
	Ņemts vērā
Anotācijas 1.3. sadaļa ir papildināta ar skaidrojumu, ka noteikumu projekts nerada ietekmi uz līgumu, kas ir noslēgts starp Ekonomikas ministriju un sabiedrība Altum par Atveseļošanas fonda finansējuma pārvaldīšanu, jo līguma darbības termiņš jau šobrīd ir noteikts līdz 2045. gada 31. decembrim. Minētajā līgumā nav nepieciešams dublēt MK noteikumu normas.

